MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 224
Consiliul Local al Municipiului Craiova, întrunit în şedinţa ordinară din data de 24.06.2010;

Având în vedere raportul nr.85608/2010 întocmit de Direcţia Patrimoniu prin care se propune modificarea contractului de concesiune nr.36144/2006 încheiat între Consiliul Local al Municipiului Craiova şi dr. Glavan Viorel, prin înlocuirea concesionarului cu dr. Demetrian Camelia şi rapoartele comisiilor de specialitate ale Consiliului Local al Municipiului Craiova nr. 96, 98, 99, 100/2010;
          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale, Ordinului Ministerului Sănătăţii nr.946/2004 şi al Ministerului Administraţiei şi Internelor nr.299/2004 pentru aprobarea modelului cadru al contractului de cocesiune încheiat în temeiul Hotărârii Guvernului nr.884/2004, , Ordinului Ministrului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent, Legii nr.95/2006 privind reforma în domeniul sănătăţii, Ordonanţa Guvernului nr.124/1998, republicată, privind organizarea şi funcţionarea cabinetelor medicale; 

Potrivit Hotărârii Consiliul Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii;
În temeiul art.36, alin.2, lit. c, coroborat cu alin.5, lit. b, art.45, alin.3, art.123, alin.1 şi art.61, alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă modificarea contractului de concesiune nr.36144/2006 încheiat între Consiliul Local al Municipiului Craiova şi dr. Glavan Viorel, medic titular al Cabinetului Medical Individual Dr. Glavan Viorel, prin înlocuirea concesionarului cu dr. Demetrian Camelia, medic specialist în medicină de familie.
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi dr. Demetrian Camelia vor aduce la îndeplinire prevederile prezentei hotărâri.

